แนวทางปฏิบัติในการจัดซื้อน้ำมันเชื้อเพลิง

เดิม

การจัดซื้อน้ำมันเชื้อเพลิงจำนวนไม่ถึง 10,000 ลิตร

1. เจ้าหน้าที่พัสดุจัดทำรายงานขอซื้อเสนอหัวหน้าส่วนราชการ ในวงเงินไม่เกิน 100,000 บาท

โดยให้ถือว่าเป็นรายงานขอซื้อน้ำมันน้ำมันสำหรับการจัดซื้อในแต่ละครั้ง (1 ครั้ง/เดือน หรือ 2 ครั้ง/เดือน แล้วแต่หน่วย พร้อมแต่งตั้งกรรมการ/คณะกรรมการตรวจรับพัสดุ

1. เจ้าหน้าที่พัสดุ/ผู้มีอำนาจ (แล้วแต่หน่วยงาน) ลงนามใบสั่งจ่ายน้ำมัน
2. ผู้ขอใช้รถ/พนักงานขับรถ นำใบสั่งจ่ายน้ำมันไปให้ผู้จำหน่ายน้ำมัน (ผู้ขาย)
3. ผู้ขอใช้รถ/พนักงานขับรถเติมน้ำมัน พร้อมเซ็นชื่อรับในใบส่งของ
4. สิ้นงวด (15 วัน/ 1 เดือน) ผู้จำหน่ายน้ำมัน (ผู้ขาย) รวบรวมใบส่งของ แล้วจัดทำใบแจ้งหนี้ส่งให้

เจ้าหน้าที่พัสดุของหน่วยงาน

1. เจ้าหน้าที่พัสดุจัดทำใบตรวจรับพัสดุ ส่งให้กรรมการ/คณะกรรมการตรวจรับพัสดุดำเนินการตรวจรับ
2. รวบรวมเอกสารทั้งหมดส่งหน่วยการเงินตั้งเบิก พร้อมเก็บสำเนาเอกสารไว้เป็นหลักฐาน

ใหม่

การจัดซื้อน้ำมันเชื้อเพลิงจำนวนไม่ถึง 10,000 ลิตร

1. เจ้าหน้าที่พัสดุจัดทำรายงานขอซื้อเสนอหัวหน้าส่วนราชการ ในวงเงินไม่เกิน 100,000 บาท

โดยให้ถือว่าเป็นรายงานขอซื้อน้ำมันน้ำมันสำหรับการจัดซื้อในแต่ละครั้ง (1 ครั้ง/เดือน หรือ 2 ครั้ง/เดือน แล้วแต่หน่วย

1. เจ้าหน้าที่พัสดุ/ผู้มีอำนาจ (แล้วแต่หน่วยงาน) ลงนามใบสั่งจ่ายน้ำมัน
2. ผู้ขอใช้รถ/พนักงานขับรถ นำใบสั่งจ่ายน้ำมันไปให้ผู้จำหน่ายน้ำมัน (ผู้ขาย)
3. ผู้ขอใช้รถ/พนักงานขับรถเติมน้ำมัน เซ็นชื่อรับในใบส่งของ พร้อมเขียนข้อความในใบส่งของ/ใบบันทึกรายการขาย (sales slip) ว่า “ได้รับมอบน้ำมันเชื้อเพลิงตามรายการข้างต้นไว้ครบถ้วนถูกต้องแล้ว” หรือข้อความในทำนองเดียวกัน พร้อมลงชื่อกำกับ
4. สิ้นงวด (15 วัน/ 1 เดือน) ผู้จำหน่ายน้ำมัน (ผู้ขาย) รวบรวมใบส่งของ แล้วจัดทำใบแจ้งหนี้ส่งให้

เจ้าหน้าที่พัสดุของหน่วยงาน

1. เจ้าหน้าที่พัสดุ รวบรวมเอกสารทั้งหมดส่งหน่วยการเงินตั้งเบิก โดยให้ถือว่าเอกสารดังกล่าวเป็นหลักฐานการตรวจรับพัสดุ

**กรณีจัดซื้อจากสถานีบริการน้ำมันเชื้อเพลิงที่ไม่ให้เครดิต (เงินสด)**

ส่วนราชการจัดซื้อน้ำมันโดยจ่ายจากเงินทดรองราชการ ภายหลังจากการจัดซื้อน้ำมัน

1. เชื้อเพลิงแล้ว ให้ผู้จัดซื้อ (ผู้ขอใช้รถ/พนักงานขับรถ) ขอให้ผู้ขายออกใบเสร็จรับเงินและใบกำกับภาษี โดยผู้จัดซื้อเขียนข้อความในเอกสารดังกล่าวว่า “ได้รับมอบน้ำมันเชื้อเพลิงตามรายการข้างต้นไว้ครบถ้วนถูกต้องแล้ว” หรือข้อความในทำนองเดียวกัน พร้อมลงชื่อกำกับ และมอบเอกสารดังกล่าวให้เจ้าหน้าที่พัสดุ โดยให้ถือว่าเอกสารดังกล่าวเป็นหลักฐานการตรวจรับพัสดุ